Source: https://www.riigiteataja.ee/akt/130062017040
Timestamp: 2017-07-22 16:40:27+00:00
Document Index: 4811671

Matched Legal Cases: ['§ 3', '§ 71', '§ 1', '§ 2', '§ 3', '§ 24', '§ 4', '§ 5', '§ 4']

Juuru valla, Kaiu valla, Raikküla valla ja Rapla valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine – Riigi Teataja
Juuru valla, Kaiu valla, Raikküla valla ja Rapla valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine
Juuru valla, Kaiu valla, Raikküla valla ja Rapla valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine - sisukord
Väljaandja:Vabariigi ValitsusAkti liik:määrusTeksti liik:algtekst-terviktekstRedaktsiooni jõustumise kp:01.07.2017Redaktsiooni kehtivuse lõpp:Avaldamismärge:RT I, 30.06.2017, 40
Juuru valla, Kaiu valla, Raikküla valla ja Rapla valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmineVastu võetud 22.06.2017 nr 100Määrus kehtestatakse Eesti territooriumi haldusjaotuse seaduse § 3 lõike 1 ja § 71 lõigete 2‒4 alusel.§ 1. Haldusterritoriaalse korralduse muutmine (1) Juuru valla, Kaiu valla, Raikküla valla ja Rapla valla ühinemise teel moodustatakse uus haldusüksus. (2) Uue haldusüksuse nimeks määratakse Rapla vald. (3) Haldusterritoriaalse korralduse ja haldusüksuse piiride muutmise põhjendused on esitatud määruse seletuskirjas1.§ 2. Haldusüksuse piiri määramine ja kaardistamine (1) Haldusterritoriaalse korralduse muutmise käigus moodustatava Rapla valla piiriks on senise Juuru valla, Kaiu valla, Raikküla valla ja Rapla valla piir, välja arvatud nende omavahelises osas. (2) Maa-amet kannab Rapla valla piiri riigi maakatastri kaardile.§ 3. Ühinemistoetuse maksmine (1) Haldusterritoriaalse korralduse muutmise käigus moodustatavale Rapla vallale makstakse ühinemistoetust haldusreformi seaduse §-des 20‒23 sätestatud korras. (2) Ühinemistoetust arvutatakse senise Kaiu valla, Raikküla valla ja Rapla valla volikogu algatatud haldusterritoriaalse korralduse muutmist taotlenud Kaiu valla, Raikküla valla ja Rapla valla elanike arvu põhjal rahvastikuregistri andmetel 1. jaanuari 2017. a seisuga. (3) Käesoleva määrusega haldusterritoriaalse korralduse muutmise tulemusena moodustatavale Rapla vallale hüvitatakse riigieelarvest Vabariigi Valitsuse algatatud ühinemisega seotud tegelikud tehtud kulud kuludokumentide alusel haldusreformi seaduse § 24 lõike 2 alusel kehtestatud korras.§ 4. Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine Vabariigi Valitsuse 3. aprilli 1995. a määrusega nr 159 „Eesti territooriumi haldusüksuste nimistu kinnitamine“ kinnitatud „Eesti territooriumi haldusüksuste nimistut“ muudetakse ja Rapla maakonna valdade loetelust jäetakse välja sõnad „Juuru,“, „Kaiu,“ ja „Raikküla,“.§ 5. Määruse jõustumine (1) Määrus jõustub Riigi Teatajas avaldamisele järgneval päeval. (2) Paragrahvi 1 lõiked 1 ja 2 ning § 4 jõustuvad Rapla Vallavolikogu valimistulemuste väljakuulutamise päeval.1Seletuskirjaga saab tutvuda Rahandusministeeriumi veebilehel http://haldusreform.fin.ee/vv-algatatud-uhinemised/.Jevgeni OssinovskiTervise- ja tööminister peaministri ülesannetesJaak AabRiigihalduse ministerHeiki LootRiigisekretär